**Latvijas Tūrisma konsultatīvās padomes sēde**

**PROTOKOLS**

**10.08.2022. Rīga**

|  |  |
| --- | --- |
| Ilze Indriksone | Ekonomikas ministrija |
| Dace Butāne | Ekonomikas ministrija |
| Anita Zimele | Ekonomikas ministrija |
| Madara Lūka-Ruskulova | Ekonomikas ministrija |
| Ilze Lore | Ekonomikas ministrija |
| Linda Spārniņa | Ekonomikas ministrija |
| Ksenija Tkačenko | Ekonomikas ministrija |
| Andris Blumbahs | Ekonomikas ministrija |
| Santa Rosicka | Ārlietu ministrija |
| Elīza Bērziņa | Veselības ministrija |
| Kārlis Panteļējevs | Veselības ministrija |
| Jānis Eglīts | Zemkopības ministrija |
| Benita Margēviča | Satiksmes ministrija |
| Uldis Reimanis | Satiksmes ministrija |
| Jānis Naglis | Latvijas Viesnīcu un restorānu asociācija |
| Astrīda Trupovniece | ALTA |
| Laila Gercāne | Vidzemes plānošanas reģions |
| Ēriks Lingebērziņš | ALTA |
| Santa Graikste | LVRA |
| Anna Builo-Hoļme | Zemgales Plānošanas reģions |
| Inga Kavaca | ALTA |
| Jeļena Kijaško | Rēzeknes Tūrisma attīstības centrs |
| Jānis Lazdāns | Latvijas Piļu un Muižu Asociācija |
| Aiga Meri | Kurzemes plānošanas reģions |
| Inese Šīrava | LIAA |
| Gunta Ušpele | Latvijas veselības tūrisma klasteris |
| Kitija Tigule | ALTA |
| Irēna Riekstiņa | Latvijas kongresu birojs |
| Raitis Sijāts | Vidzemes tūrisma asociācija |
| Laura Spundere | LTA |
| Aija Lubeja-Sube | Latvijas profesionālo gidu asociācija |
| Ieva Keiša | ALTA |
| Anita Šmite | Kokneses novada dome |
| Andra Feldmane | Latvijas pašvaldību savienība |
| Lana Kutiščeva | Latvijas veselības tūrisma klasteris |
| Asnāte Ziemele | Latvijas lauku tūrisma asociācija |
| Ieva Lasmane | Rīgas valstspilsētas pašvaldība |
| Laura Jaundāldere | Jūrmalas valstspilsētas administrācija |
| Artis Gustovskis | Kurzemes tūrisma asociācija |
| Anta Jokste | ALTA |
| Henriks Danusevičs | Latvijas Tirgotāju asociācija |
| Edgars Ražinskis | Rīgas plānošanas reģions |
| Nelda Sniedze | LKA |
| Gunita Osīte | Jelgavas pilsētas pašvaldība |
| Edgars Vizulis | LC |
| Ilona Kiukucāne | LDDK |
| Anna Manuhina | ALTA |
| Edgars Kuzmans | SIA “3K MANAGEMENT” |

J.Naglis atklāj Latvijas Tūrisma konsultatīvās padomes sēdi un informē, ka sēdes darba kārtībā ir ES struktūrfondu un Kohēzijas fonda 2021.–.2027.gada plānošanas perioda darbības programmas 1.2.prioritārā virziena “Atbalsts uzņēmējdarbībai” 1.2.3.2.pasākuma “Atbalsts tūrisma produktu attīstībai” programmas (turpmāk – programma) izskatīšana.

M.Lūka-Ruskulova sniedz informāciju par programmas mērķi, pasākuma ietvaros sasniedzamajiem rādītājiem un sadarbības tīkla atbilstības nosacījumiem.

H.Danusēvičs lūdz sniegt informāciju, vai programmas ierobežojums – tikai līdz 10% no sadarbības tīkla var būt tirdzniecības nozares uzņēmumi, ir 10% no tīkla apgrozījuma vai 10% no biedru skaita. H.Danusēvičs pauž viedokli, ka vēlamais risinājums būtu 10% no biedru skaita.

D.Butāne skaidro, ka ierobežojuma mērķis ir panākt, ka sadarbības tīkla pamatdarbība ir daudzveidīgu tūrisma produktu radīšana, tirdzniecība var būt tikai kā papildinošs elements, līdz ar to Ministru kabineta noteikumi par aktivitātes īstenošanu tiks precizēti, lai skaidri norādītu, ka ierobežojums attiecināms un sadarbības tīkla biedru apgrozījumu.

A.Zimele sniedz informāciju par programmas attiecināmajām un neattiecināmajām izmaksām, projekta īstenošanas nosacījumiem, iesaistīto institūciju pienākumiem, atbalsta saņemšanas kārtību.

I.Indriksone izsaka pateicību tūrisma nozares pārstāvjiem par ieguldīto darbu un norādīja, ka arī turpmāk jāstiprina sadarbība, lai nodrošinātu veiksmīgu nozares attīstību.

I.Indriksone norāda, ka programmas galvenais mērķis ir apvienot dažādus nozares pārstāvjus, lai patiešām radītu jaunus piedāvājumus un jaunus produktus, kas būtu konkurētspējīgi starptautiskā mērogā.

Vienlaikus I.Indriksone vērš uzmanību uz nepieciešamību precizēt un pilnveidot Ministru kabineta noteikumus par programmas īstenošanu un aicina detalizēti izvērtēt kvalifikācijas kritērijus un to vērtēšanas kārtību.

A.Meri aicina veikt izmaņas noteikumos par dalībnieku ieņēmumiem no ārvalstu ceļotājiem sadarbības tīkla ietvaros, ​jo uzskata, kā reālajā situācijā nav iespējams saskaitīt objektīvus radītājus.

J.Naglis norāda, ka gadījumā, ja par bāzes rādītāju tiek ņemts 2019.gads, pēc 2 pandēmijas gadiem būs vajadzīgi 4–5 gadi, lai sasniegtu 2019.gada līmeni un tikai pēc tam nozare varēs uzrādīt darbības rezultātu pieaugumu. Nozares ierosinājums par bāzes rādītāju noteikt “0”.

E.Lingebērziņš pauž viedokli, ka programmas mērķis ir atbalstīt un stiprināt uzņēmumus, kas jau šobrīd ir eksportspējīgi.

D.Butāne pauž atbalstu E.Lingebērziņa viedoklim un informē, ka Ekonomikas ministrijas nostāja ir saglabāt kritēriju par minimālo nepieciešamo eksporta apjomu.

A.Ziemele pauž viedokli, ka, ņemot vērā nozares specifiku un pamatojoties uz sākotnējiem aprēķiniem, asociācija “Lauku ceļotājs” nevar piedalīties programmā noteikto ierobežojumu dēļ.

D.Butāne pauž viedokli, ka Ekonomikas ministrija labprāt tiktos ar asociāciju atsevišķā sarunā, lai detalizēti izrunātu ierobežojumus, kas varētu būt specifiski dabas tūrisma sadarbības tīklam.

A.Ziemele pauž viedokli, ka pirms projekta pieteikuma iesniegšanas ir jāveic plašs sagatavošanās darbs, turklāt nav zināms, vai projekts tiks vai netiks apstiprināts, līdz ar to ierosina vienkāršot projektu pieteikumu iesniegšanas kārtību.

A.Feldmane piekrīt A.Ziemeles paustajam viedoklim un ierosina, ka projektu iesniegumu atlasē pielietot ideju izvērtēšanas principu, līdzīgi kāds tas ir INTERREG projektu atlasē.

D.Butāne informē, ka daļēji ideju izvērtēšanas princips jau tiks pielietots, jo sākotnēji sadarbības tīkli tiks aicināti iesniegt sadarbības tīkla darbības redzējumu stratēģijas veidā, ko Latvijas investīciju un attīstības aģentūra izskatīs, aicinās precizēt vai ierosinās apvienot idejas ar citiem sadarbības tīkliem. Vienlaikus jāuzsver, ka asociācijām, kas jau šobrīd ir biedrības vai nodibinājumi nav jāveido atsevišķa biedrība, lai piedalītos programmā.

A.Feldmane vērš uzmanību, ka saskaņā ar Pašvaldību likumu vietējām pašvaldībām ir aizliegts dibināt biedrību vai nodibinājumu. A.Zimele informē, ka Ekonomikas ministrija padziļināti izskatīs šo jautājumu.

A.Meri pauž viedokli, ka programmā noteiktais ierobežojums par izmaksām mārketinga aktivitātēm būtu paaugstināms līdz 50% no kopējām attiecināmajām izmaksām.

J.Naglis pauž viedokli, ka programmas mērķis ir tieši jaunu produktu veidošana, tāpēc atbalsta noteikto ierobežojumu 40% apmērā.

**Vienojas:**

**Virzīt programmu tālākai saskaņošanai, vienlaikus sagatavojot iebildumus, komentārus un ierosinājumus.** Nozares komentārus apkopos un Ekonomikas ministrijai iesniegs Latvijas Darba devēju konfederācijas pārstāve I.Kiukucāne.